เปิดวิทยาการอียิปต์บนหน้ากระดาษกับนิทรรศการ ‘Description De L’Egypte’
 เป็นโอกาสที่หาได้ไม่ค่อยบ่อยนัก ที่เราจะได้ชมนิทรรศการที่นำหนังสืออันทรงคุณค่าทางประวัติศาสตร์ที่สุดเล่มหนึ่งของโลกมาจัดแสดง Description De LEgypte คือหนังสือรวบรวมผลงานการสำรวจประเทศอียิปต์ ในช่วงคริสต์ศตวรรษที่ 19 ที่คุณต้องลบเลือนภาพจำของอียิปต์โบราณในเอ็มวีเพลง Dark Horse ของ Katy Perry อันประดักประเดิดไปเสียให้หมด เพราะนี่คืออียิปต์ของจริงที่น่าตื่นตา และน่าสนใจยิ่งกว่าบันทึกภาพจากนิทรรศการจัดแสดงหนังสือ Description De LEgypte หนังสือ Description De LEgypte คือหนังสือที่รวบรวมเนื้อหาและภาพประกอบ ที่บันทึกเรื่องราวเกี่ยวกับดินแดนอียิปต์และอารยธรรมอียิปต์โบราณ โดยคณะสำรวจที่ร่วมเดินทางพร้อมกับ Napoleon Bonaparte หรือจักรพรรดินโปเลียนที่ 1 และกองทัพ ในช่วงคริสต์ศักราชที่ 1798 ซึ่งเป็นการสำรวจทุกแง่มุมที่เกี่ยวข้องกับเหตุการณ์ร่วมสมัยในช่วงเวลาดังกล่าว ตั้งแต่ประวัติศาสตร์ วัฒนธรรมประเพณี และศิลปะอันวิจิตรงดงาม เพื่อจัดทำเป็นบันทึกข้อมูลอย่างเป็นระบบ โดยการรวบรวมเนื้อหาสำคัญที่ได้จากการสำรวจในครั้งนี้ ถูกนำมาทยอยตีพิมพ์จนแล้วเสร็จเป็นจำนวนทั้งหมด 20 เล่ม ภายในแต่ละเล่มบรรจุเนื้อหาและรูปภาพประกอบจำนวนกว่า 8000 หน้า และงานภาพพิมพ์โลหะทองแดงลงสีอีกกว่า 900 แผ่น โดยแต่ละเล่มนำเสนอเรื่องราวและบันทึกอย่างละเอียด ครอบคลุมเรื่องราวตั้งแต่ประวัติศาสตร์อียิปต์ สถาปัตยกรรม วัตถุโบราณ ภูมิศาสตร์ ประวัติศาสตร์ธรรมชาติวิทยา พฤกษศาสตร์ และมนุษยศาสตร์ อีกความสำคัญหนึ่งของหนังสือเล่มนี้คือ เป็นหนังสือที่ถูกตีพิมพ์ด้วยเทคโนโลยีที่ล้ำสมัยที่สุดในขณะนั้น เพราะด้วยเทคนิคการพิมพ์ ที่จำเป็นจะต้องคัดลอกลักษณะตัวอักษรเฮียโรกลิฟิกอันเป็นอัตลักษณ์ของอียิปต์ และการแกะสลักลวดลายต่างๆ นั้นต้องใช้ความประณีตอย่างสูง เพื่อส่งต่อไปตีพิมพ์ ซึ่งทั้งหมดนี้ได้กลายมาเป็นผลงานตีพิมพ์ชิ้นสำคัญชิ้นหนึ่งของโลก ซึ่งเป็นที่รู้จักกันอย่างแพร่หลาย สะท้อนภาพความยิ่งใหญ่ และวิทยาการอันล้ำสมัยด้านการผลิตและเทคโนโลยีการพิมพ์ในขณะนั้น นิทรรศการนี้ได้นำหนังสือฉบับจริงมาจัดแสดง ซึ่งวางจัดแสดงอยู่ในตู้กระจก ให้คุณได้ชมความเก่าของหนังสือ และสีสันของการพิมพ์ได้อย่างน่าสนใจ ส่วนภาพต่างๆ ที่จัดใส่กรอบนั้น ก็เป็นภาพที่แสดงถึงวิทยาการต่างๆ ในอียิปต์สมัยนั้น ทั้งตัวอักษร วัฒนธรรม งานสถาปัตยกรรม เป็นต้น ซึ่งคัดลอกมาอย่างสมบูรณ์จากหนังสือต้นฉบับ นิทรรศการ Description De LEgypte จัดแสดงอยู่ที่ DUKE Contemporary Art Space บริเวณชั้น 1 ศูนย์การค้าเกษรพลาซ่า แยกราชประสงค์ สามารถเข้าชมได้ตั้งแต่เวลา 11.00 – 24.00 น. ของทุกวัน โดยจะจัดแสดงไปจนถึงวันที่ 14 กรกฎาคมนี้ สอบถามรายละเอียดเพิ่มเติมได้ที่ www.facebook.com/duke.gaysornคณะสำรวจที่ร่วมเดินทางไปกับจักรพรรดินโปเลียนที่ 1 ในการสำรวจเก็บข้อมูลเพื่อจัดทำหนังสือเล่มนี้ประกอบไปด้วยบุคลากรจากหลากหลายอาชีพ และมีผู้เกี่ยวข้องที่ร่วมจัดทำหนังสือเล่มนี้ราวๆ 2000 ชีวิต โดยเป็นการร่วมมือกันตั้งแต่กษัตริย์ ทหาร คนร่างแบบ ศิลปิน นักแผนที่ ผู้เชี่ยวชาญด้านการพิมพ์ ไปจนถึงช่างแกะสลัก
หนังสือ Description De LEgypte คือหนังสือที่รวบรวมเนื้อหาและภาพประกอบที่บันทึกเรื่องราวเกี่ยวกับดินแดนอียิปต์และอารยธรรมอียิปต์โบราณ โดยคณะสำรวจที่ร่วมเดินทางพร้อมกับ Napoleon Bonaparte หรือจักรพรรดินโปเลียนที่ 1 และกองทัพ ในช่วงคริสต์ศักราชที่ 1798หนังสือเล่มนี้ตีพิมพ์ด้วยเทคโนโลยีที่ล้ำสมัยที่สุดในขณะนั้น เพราะด้วยเทคนิคการพิมพ์ที่จำเป็นจะต้องคัดลอกลักษณะตัวอักษรเฮียโรกลิฟิกอันเป็นอัตลักษณ์ของอียิปต์ 